Trap diep spore met 'n paar egte Maroela-vellies by Die Koöperasie | Maroela Media
Trap diep spore met 'n paar egte Maroela-vellies by Die Koöperasie
Maroela-vellies in Die Koöperasie
'n Goeie paar vellies is soos 'n boerboel – hy sal enige plek saam met jou gaan, en hy laat jou nie sommer in die steek nie.
Daar is mos maar min dinge wat kan kers vashou by 'n paar egte boerevellies. Of jy nou optof vir 'n troue, jou beste voetjie voorsit vir jou nuwe nooi se familie of jou gemaklikste kakiebroek aantrek vir kleiduifskiet by die kerk se basaar – 'n goeie paar vellies laat jou nooit in die steek nie. Vrouevellies is ook niks vreemds meer nie, en menige bruid kies deesdae vellies by haar trourok sodat sy haar eerder oor haar rammetjie-uitnek-swaer as oor haar seer voete hoef te bekommer.
In samewerking met Beatus Leerprodukte en Bata, een van Suid-Afrika te mees gesogte skoenvervaardigers, verkoop Maroela Media se aanlyn winkel, Die Koöperasie, nou 'n regte-egte leervellie van net die beste gehalte. Elke skoen word subtiel gebrandmerk met Maroela se boom-embleem sodat jy diep Afrikaanse spore kan trap oral waar jy gaan.
Om seker te maak dat jou voete in jou vellies pas soos jou ouma se mosbeskuit in 'n beker boeretroos pas, word elke paar vellies op bestelling gemaak. Dit neem dus 'n bietjie langer as om 'n massavervaardigde bastervellie by jou naaste skoenwinkel te gaan uitsoek, maar ons almal weet mos goeie dinge is soos biltong maak – mens moenie haastig raak nie.
Koop nou vir jou een egte Maroela-regtervellie teen slegs R699 in Maroela Media se aanlyn winkel, Die Koöperasie, en kry die linkervellie verniet.
Bestellings word elke Vrydag verwerk, en daarna neem dit ongeveer 15 werksdae vir vervaardiging en aflewering. Hang solank 'n paar biltonge in die skuur terwyl jy wag, en dan tel jy die slapies af. As jy die pakkie oopmaak en daai leerreuk kry, gaan jy in jou skik wees met jouself.